নর্দার্ন ডিস্ট্রিক্টস ক্রিকেট দল
নর্দার্ন ডিস্ট্রিক্টস ক্রিকেট দল নিউজিল্যান্ড ক্রিকেট কর্তৃক পরিচালিত প্রথম-শ্রেণীর ক্রিকেট দলের অন্যতম। নিউজিল্যান্ডের নর্থ আইল্যান্ডের উত্তরাংশের মাঝামাঝি অঞ্চলের প্রতিনিধিত্বকারী প্রথম-শ্রেণীর ক্রিকেট দল। এছাড়াও দলটি নর্দার্ন ডিস্ট্রিক্টস নামে পরিচিত। নিউজিল্যান্ডের ছয়টি ঘরোয়া প্রথম-শ্রেণীর ক্রিকেট দলের অন্যতম এ দল। প্রথম-শ্রেণীর ক্রিকেট প্রতিযোগিতা প্লাঙ্কেট শীল্ড, ঘরোয়া একদিনের প্রতিযোগিতা ফোর্ড ট্রফিতে দলটি অংশ নিচ্ছে। এছাড়াও, নাইটস নামে টি২০ প্রতিযোগিতা বার্জার কিং সুপার স্ম্যাশে প্রতিদ্বন্দ্বিতায় অবতীর্ণ হচ্ছে।